ROMANIA                                                                   


      SE APROBA,

JUDETULTIMIS                                                          


       P R I M A R

MUNICIPIUL TIMISOARA                                   
           Dr.Ing. GHEORGHE CIUHANDU

CONSILIUL LOCAL

U32004-004560/13.07.2005
REFERAT

pentru avizarea  Planului Urbanistic de Detaliu
 „Ansamblu 8 locuinţe individuale” – Calea Urseni, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată la noi cu nr. U32004-004560/28.10.2004, prin care se solicită avizarea din punct de vedere urbanistic a Planului Urbanistic de Detaliu -  „Ansamblu 8 locuinţe individuale” – Calea Urseni, Timişoara. 
Având în vedere cerinţele Certificatului de Urbanism nr. 985 din 03.03.2004;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu - „Ansamblu 8 locuinţe individuale” – Calea Urseni, Timişoara.
Documentaţia este iniţiată de proprietarul terenului Banu Florentin şi elaborată de S.C. ASAR GRUP S.R.L, Deva, conform proiect nr. 602/2005.
Terenul studiat în cadrul Planului Urbanistic de Detaliu – „Ansamblu 8 locuinţe individuale” – Calea Urseni, Timişoara este proprietatea lui Banu Florentin acţionar majoritar al S.C. BANUINVEST S.R.L., conform extraselor de CF nr.131980 – teren intravilan, nr. topo 14236-14237/1, 2/1, 14236-14237/1, 2/2, 14236-14237/1, 2/3/1, 14236-14237/1, 2/3/2, 14236-14237/1, 2/4/2 în suprafaţă de 4.121mp, CF nr.131521 – teren intravilan, nr. topo 14238; 14240/5  în suprafaţă de 795mp.
Zona studiată  se găseşte în intravilanul municipiului Timişoara, în partea de sud şi este cuprinsă în UTR nr.70, zonă cu destinaţie de zonă pentru locuinţe şi funcţiuni complementare şi se subordonează prevederilor din Planul Urbanistic General aprobat prin HCL – nr.157/2002.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Zona în care se găseşte terenul este cuprinsă într-un careu delimitat la N de strada Mureş, la S de strada Muzicescu, la V de strada Tosca iar la E de Calea Urseni, fiind într-o zonă preponderent rezidenţială cu locuinţe pe parcele individuale care s-a dezvoltat continuu după 1990. 
Prin documentaţia prezentată se propune crearea unei noi zone cu caracter rezidenţial, prin  parcelare terenului într-un număr de 8 parcele individuale destinate locuinţelor familiale cu regim de înălţime maxim admis S+P+E+M şi în suprafaţă de aproximativ 280mp pentru fiecare parcelă. Existenţa în imediata vecinătate a unei parcelări de dată recentă, Planul Urbanistic de Detaliu – Calea Urseni, aprobat prin HCL nr. 46/11.04.2001, impune deasemenea preluarea reţelei stradale deja iniţiate şi avizate. 
Prin documentaţia prezentată, nu toată suprafaţa cuprinsă în extrasele de Carte Funciară va fi parcelată ci doar suprafaţa de 3.137 mp iar accesul la noua lotizare se va realiza prin deschiderea fundăturii realizate prin PUD – Calea Urseni Est şi continuarea aleii din zona de sud a amplasamentului, prin cedare terenului pentru a deveni drum public, teren care este deţinut tot de acelaşi proprietar şi anume Banu Florentin. Aleea propusă să deservească lotizările va avea o lăţime de 6m şi cu trotuare de 1m pe ambele părţi. 
Suprafeţele de teren destinate extinderilor de drumuri prevăzute pe terenul beneficiarului vor trece în domeniul public, conform declaraţiei date de către acesta.

Se va asigura necesarul minim de spaţii verzi, conform normativelor, prin realizarea de parcări înierbate sau prin alte soluţii cât şi numărul de locuri de parcare necesare funcţiunii pentru care s-a elaborat această documentaţie, conform Anexei 2 din R.G.U.. Procentul de ocupare al terenului va fi de maxim 40% iar coeficientul de utilizare a terenului de maxim 1. 

La realizarea costrucţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare în momentul când acesta se va extinde în zonă, pe baza unui proiect de specialitate aferent.

Documentaţia de urbanism este însoţită de avizele şi acordurile necesare, conform Ghidului privind metodologia de elaborare şi conţinutul cadru al Planului Urbanistic de Detaliu , aprobat prin Ordinul nr. 37/N/08.06.2000 al Ministerului Lucrărilor Publice şi Amenajării Teritoriului (MLPAT).
Documentaţia de urbanism este însoţită de următoarele avize şi acorduri:

Aviz Unic – nr. 825/2005;
Aviz Comisia de Circulaţie – nr.T92005-000480/2005
Aviz Grupul de Pompieri Banat – nr. 825200/2005
Aviz Sanitar – nr. 199/C/2005
Aviz de Principiu – nr.426/2005
Aviz Inspectoratul Judeţean pentru situaţii de urgenţă „Banat” – nr. 635/2005
Planul Urbanistic de Detaliu – „Ansamblu 8 locuinţe individuale” – Calea Urseni, Timişoara., se va integra în Planul Urbanistic General al Municipiului Timişoara şi va avea o valabilitate de 10 ani. 

